Kemelut kehakiman Malaysia Julai 2025

Sebuah kemelut dalam bidang kehakiman berlaku di Malaysia pada Julai 2025. Kemelut berlaku terutamanya susulan peletakan jawatan Ketua Hakim Negara (KHN), Tengku Maimun Tuan Mat yang bersara wajib, menyebabkan timbul persoalan tentang bakal penggantinya. Di samping itu, para peguam atasan Malaysia juga turut atau bakal bersara tidak lama lagi tanpa kerangka penggantian, menimbulkan kebimbangan berkenaan integriti sistem kehakiman utama negara. Kemelut secara amnya berakhir dengan pelantikan Wan Ahmad Farid Wan Salleh selaku KHN baharu, di samping pelantikan beberapa peguam lain dalam sistem kehakiman negara.

 Latar belakang 
Tahun 2025 menyaksikan majoriti daripada para peguam tertinggi negara bakal bersara wajib pada usia 66 tahun, termasuk Ketua Hakim Negara (KHN), Tengku Maimun Tuan Mat, dan Presiden Mahkamah Rayuan, Tan Sri Abang Iskandar Abang Hashim dan Hakim Besar Malaya, Datuk Seri Hasnah Mohammed Hashim. Perihal kemelut berlaku pada 2 Julai apabila Tengku Maimun bersara wajib lalu meletak jawatan, tetapi tidak diberikan lanjutan jawatan enam bulan yang diperuntukkan dalam Perlembagaan.

Pada 12 Julai, pihak Badan Peguam Malaysia melancarkan demonstrasi di Putrajaya untuk menuntut agar kebebasan kehakiman negara terpelihara, yang diikuti hampir 1,000 orang para peguam dan wakil bukan kerajaan, di mana mereka berarak dari Istana Kehakiman ke Pejabat Perdana Menteri. Pada 16 Julai, berlangsungnya persidangan Majlis Raja-Raja ke-296 yang turut membincangkan perihal kemelut kehakiman, di mana pengerusi persidangan, Sultan Selangor, Sultan Sharafuddin Idris Shah, bertitah kepada awam agar tidak menimbulkan ketakutan berkenaan pelantikan hakim baharu, di samping menyeru agar Perlembagaan diikuti dalam proses pelantikan.

 Pelantikan baharu 
Pada tengah malam 18 Julai, pihak Pejabat Ketua Pendaftar Mahkamah Persekutuan Malaysia mengumumkan pelantikan Wan Ahmad Farid Wan Salleh selaku KHN baharu, di samping Datuk Abu Bakar Jais sebagai Presiden Mahkamah Rayuan, dan Datuk Azizah Nawawi pula sebagai bakal Hakim Besar Mahkamah Tinggi di Sabah dan Sarawak, atas perkenan Yang di-Pertuan Agong atas nasihat Perdana Menteri. Walau bagaimanapun, ketiadaan penyusul bagi para peguam tinggi lain yang bakal bersara menimbulkan kebimbangan Majlis Peguam.

 Rujukan 

Kategori:Julai 2025 di Malaysia
Kategori:Kehakiman di Malaysia
Kategori:2025 di Putrajaya